title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς (ΕΕ) αριθ. 575/2013 και (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου

text:
               ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ

               της 6.6.2017

               για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς (ΕΕ) αριθ. 575/2013 και (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου

               (Κείμενο που παρουσιάζει ενδιαφέρον για τον ΕΟΧ)

               Η ΕΥΡΩΠΑΪΚH ΕΠΙΤΡΟΠΗ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012
                  1
               , και ιδίως το άρθρο 497 παράγραφος 3,

               Εκτιμώντας τα ακόλουθα:

               (1)Για την αποφυγή της διατάραξης των διεθνών χρηματοπιστωτικών αγορών και της δυσμενέστερης μεταχείρισης των ιδρυμάτων, με την υποβολή τους σε υψηλότερες απαιτήσεις ιδίων κεφαλαίων κατά τη διάρκεια των διαδικασιών αναγνώρισης υφιστάμενων κεντρικών αντισυμβαλλομένων τρίτων χωρών, στο άρθρο 497 παράγραφος 2 του κανονισμού (ΕΕ) αριθ. 575/2013 προβλέφθηκε μεταβατική περίοδος, κατά τη διάρκεια της οποίας μπορούν να θεωρούνται επιλέξιμοι κεντρικοί αντισυμβαλλόμενοι από τα εγκατεστημένα στην Ένωση ιδρύματα οι κεντρικοί αντισυμβαλλόμενοι τρίτων χωρών με τους οποίους εκκαθαρίζουν συναλλαγές τα εν λόγω ιδρύματα.

               (2)Ο κανονισμός (ΕΕ) αριθ. 575/2013 τροποποίησε τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου
                  2
                όσον αφορά ορισμένες παραμέτρους υπολογισμού των απαιτήσεων ιδίων κεφαλαίων των ιδρυμάτων για ανοίγματα έναντι κεντρικών αντισυμβαλλομένων τρίτων χωρών. Ως εκ τούτου, το άρθρο 89 παράγραφος 5α του κανονισμού (ΕΕ) αριθ. 648/2012 επιβάλλει σε ορισμένους κεντρικούς αντισυμβαλλομένους τρίτων χωρών την υποχρέωση να κοινοποιούν, για περιορισμένο χρονικό διάστημα, το συνολικό ποσό του αρχικού περιθωρίου που έχουν εισπράξει από τα εκκαθαριστικά μέλη τους. Η εν λόγω μεταβατική περίοδος αντιστοιχεί στην οριζόμενη στο άρθρο 497 παράγραφος 2 του κανονισμού (ΕΕ) αριθ. 575/2013.

               (3)Και οι δύο μεταβατικές περίοδοι επρόκειτο να λήξουν στις 15 Ιουνίου 2014.

               (4)Το άρθρο 497 παράγραφος 3 του κανονισμού (ΕΕ) αριθ. 575/2013 εξουσιοδοτεί την Επιτροπή να εκδώσει εκτελεστική πράξη για την παράταση της ισχύος της μεταβατικής περιόδου για τις απαιτήσεις ιδίων κεφαλαίων κατά έξι μήνες, σε εξαιρετικές περιπτώσεις. Η εν λόγω παράταση θα πρέπει επίσης να εφαρμοστεί όσον αφορά τις προθεσμίες που ορίζονται στο άρθρο 89 παράγραφος 5α του κανονισμού (ΕΕ) αριθ. 648/2012. Οι εν λόγω μεταβατικές περίοδοι παρατάθηκαν έως τις 15 Ιουνίου 2017, με τους εκτελεστικούς κανονισμούς της Επιτροπής (ΕΕ) αριθ. 591/2014
                  3
               , (ΕΕ) αριθ. 1317/2014
                  4
               , (ΕΕ) 2015/880
                  5
               , (ΕΕ) 2015/2326
                  6
               , (ΕΕ) 2016/892
                  7
                και (ΕΕ) 2016/2227
                  8
               .

               (5)Από τους κεντρικούς αντισυμβαλλομένους που είναι εγκατεστημένοι σε τρίτες χώρες και έχουν υποβάλει αίτηση αναγνώρισης μέχρι στιγμής, έχουν ήδη αναγνωριστεί από την Ευρωπαϊκή Αρχή Κινητών Αξιών και Αγορών 28 κεντρικοί αντισυμβαλλόμενοι. Εξ αυτών, δύο κεντρικοί αντισυμβαλλόμενοι από τις Ηνωμένες Πολιτείες της Αμερικής αναγνωρίστηκαν μετά την έκδοση του εκτελεστικού κανονισμού (ΕΕ) 2016/2227, βάσει της εκτελεστικής απόφασης της Επιτροπής (ΕΕ) 2016/377
                  9
               . Συν τοις άλλοις, κατόπιν της έκδοσης των εκτελεστικών αποφάσεων της Επιτροπής (ΕΕ) 2016/2269
                  10
               , (ΕΕ) 2016/2275
                  11
               , (ΕΕ) 2016/2276
                  12
               , (ΕΕ) 2016/2277
                  13
                και (ΕΕ) 2016/2278
                  14
               , αναγνωρίστηκαν επίσης πέντε κεντρικοί αντισυμβαλλόμενοι, αντιστοίχως, από την Ινδία, την Ιαπωνία, τη Βραζιλία, το Διεθνές Χρηματοοικονομικό Κέντρο Ντουμπάι και τα Ηνωμένα Αραβικά Εμιράτα. Τέλος, μπορεί να αναγνωριστούν και άλλοι κεντρικοί αντισυμβαλλόμενοι από την Ινδία και από τη Νέα Ζηλανδία, βάσει των εκτελεστικών αποφάσεων της Επιτροπής (ΕΕ) 2016/2269 και (ΕΕ) 2016/2274
                  15
               , αντιστοίχως. Παρά τις εξελίξεις αυτές, οι υπόλοιποι κεντρικοί αντισυμβαλλόμενοι τρίτων χωρών αναμένουν ακόμη την αναγνώρισή τους και η διαδικασία αναγνώρισης δεν θα έχει ολοκληρωθεί έως τις 15 Ιουνίου 2017. Εάν δεν παραταθεί η μεταβατική περίοδος, τα ιδρύματα που είναι εγκατεστημένα στην Ένωση (ή οι θυγατρικές τους που είναι εγκατεστημένες εκτός της Ένωσης) και έχουν ανοίγματα έναντι των υπόλοιπων κεντρικών αντισυμβαλλόμενων τρίτων χωρών θα αντιμετωπίσουν απαιτήσεις σημαντικής αύξησης των ιδίων κεφαλαίων τους για τα ανοίγματα αυτά. Ακόμη και αν οι εν λόγω αυξήσεις μπορεί να είναι μόνον προσωρινές, θα μπορούσαν δυνητικά να αποθαρρύνουν τα ιδρύματα αυτά να συνεχίσουν να συμμετέχουν άμεσα στους εν λόγω κεντρικούς αντισυμβαλλομένους ή, τουλάχιστον προσωρινά, να τα οδηγήσουν σε παύση της παροχής υπηρεσιών εκκαθάρισης σε πελάτες των εν λόγω ιδρυμάτων και, συνεπώς, θα μπορούσαν να προκαλέσουν σοβαρή διατάραξη στις αγορές στις οποίες δραστηριοποιούνται οι εν λόγω κεντρικοί αντισυμβαλλόμενοι.

               (6)Η ανάγκη να αποφευχθεί η διατάραξη των αγορών εκτός της Ένωσης, που οδήγησε προηγουμένως στην παράταση της μεταβατικής περιόδου που προβλέπεται στο άρθρο 497 παράγραφος 2 του κανονισμού (ΕΕ) αριθ. 575/2013, θα εξακολουθήσει επομένως να υπάρχει μετά τη λήξη της παράτασης της μεταβατικής περιόδου που ορίζεται στον εκτελεστικό κανονισμό (ΕΕ) 2016/2227. Η νέα παράταση της μεταβατικής περιόδου αναμένεται ότι θα δώσει τη δυνατότητα στα εγκατεστημένα στην Ένωση ιδρύματα (ή στις θυγατρικές τους που είναι εγκατεστημένες εκτός της Ένωσης) να αποφύγουν τη σημαντική αύξηση των απαιτήσεων ιδίων κεφαλαίων, λόγω της μη ολοκλήρωσης της διαδικασίας αναγνώρισης για τους κεντρικούς αντισυμβαλλομένους που παρέχουν, με βιώσιμο και προσιτό τρόπο, το συγκεκριμένο είδος υπηρεσιών εκκαθάρισης το οποίο απαιτείται από τα εγκατεστημένα στην Ένωση ιδρύματα (ή τις θυγατρικές τους που είναι εγκατεστημένες εκτός της Ένωσης). Συνεπώς, είναι σκόπιμο να υπάρξει νέα εξάμηνη παράταση των μεταβατικών περιόδων.

               (7)Τα μέτρα που προβλέπονται στον παρόντα κανονισμό είναι σύμφωνα με τη γνώμη της Ευρωπαϊκής Επιτροπής Τραπεζών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

               Άρθρο 1

               Οι μεταβατικές περίοδοι των 15 μηνών που προβλέπονται στο άρθρο 497 παράγραφος 2 του κανονισμού (ΕΕ) αριθ. 575/2013 και στο άρθρο 89 παράγραφος 5α δεύτερο εδάφιο του κανονισμού (ΕΕ) αριθ. 648/2012, αντιστοίχως, όπως παρατάθηκαν τελευταία σύμφωνα με το άρθρο 1 του εκτελεστικού κανονισμού (ΕΕ) 2016/2227, παρατείνονται κατά έξι ακόμη μήνες, έως τις 15 Δεκεμβρίου 2017.

               Άρθρο 2

               Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

               Βρυξέλλες, 6.6.2017

                     Για την Επιτροπή

                     Jean-Claude Juncker

                     Ο Πρόεδρος

                     Jean-Claude Juncker

                     (1)
                  ΕΕ L 176 της 27.6.2013, σ. 1.

                     (2)
                  Κανονισμός (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (ΕΕ L 201 της 27.7.2012, σ. 1).

                     (3)
                  Εκτελεστικός κανονισμός (ΕΕ) αριθ. 591/2014 της Επιτροπής, της 3ης Ιουνίου 2014, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (ΕΕ L 165 της 4.6.2014, σ. 31).

                     (4)
                  Εκτελεστικός κανονισμός (ΕΕ) αριθ. 1317/2014 της Επιτροπής, της 11ης Δεκεμβρίου 2014, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (ΕΕ L 355 της 12.12.2014, σ. 6).

                     (5)
                  Εκτελεστικός κανονισμός (ΕΕ) 2015/880 της Επιτροπής, της 4ης Ιουνίου 2015, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (ΕΕ L 143 της 9.6.2015, σ. 7).

                     (6)
                  Εκτελεστικός κανονισμός (ΕΕ) 2015/2326 της Επιτροπής, της 11ης Δεκεμβρίου 2015, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στον κανονισμό (ΕΕ) αριθ. 575/2013 και στον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 328 της 12.12.2015, σ. 108).

                     (7)
                  Εκτελεστικός κανονισμός (ΕΕ) 2016/892 της Επιτροπής, της 7ης Ιουνίου 2016, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς του Ευρωπαϊκού Κοινοβουλίου και του Συμβουλίου (ΕΕ) αριθ. 575/2013 και (ΕΕ) αριθ. 648/2012 (ΕΕ L 151 της 8.6.2016, σ. 4).

                     (8)
                  Εκτελεστικός κανονισμός (ΕΕ) 2016/2227 της Επιτροπής, της 9ης Δεκεμβρίου 2016, για την παράταση των μεταβατικών περιόδων σε σχέση με τις απαιτήσεις ιδίων κεφαλαίων για ανοίγματα έναντι κεντρικών αντισυμβαλλομένων, που προβλέπονται στους κανονισμούς (ΕΕ) αριθ. 575/2013 και (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 336 της 10.12.2016, σ. 36).

                     (9)
                  Εκτελεστική απόφαση (ΕΕ) 2016/377 της Επιτροπής, της 15ης Μαρτίου 2016, σχετικά με την ισοδυναμία του κανονιστικού πλαισίου των Ηνωμένων Πολιτειών της Αμερικής για τους κεντρικούς αντισυμβαλλομένους που έχουν λάβει άδεια λειτουργίας και εποπτεύονται από την Επιτροπή Προθεσμιακών Συναλλαγών Βασικών Εμπορευμάτων προς τις απαιτήσεις του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 70 της 16.3.2016, σ. 32).

                     (10)
                  Εκτελεστική απόφαση (ΕΕ) 2016/2269 της Επιτροπής, της 15ης Δεκεμβρίου 2016, σχετικά με την ισοδυναμία του κανονιστικού πλαισίου για τους κεντρικούς αντισυμβαλλομένους στην Ινδία σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 38).

                     (11)
                  Εκτελεστική απόφαση (ΕΕ) 2016/2275 της Επιτροπής, της 15ης Δεκεμβρίου 2016, σχετικά με την ισοδυναμία του ρυθμιστικού πλαισίου για τους κεντρικούς αντισυμβαλλομένους στην Ιαπωνία σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 57).

                     (12)
                  Εκτελεστική απόφαση (ΕΕ) 2016/2276 της Επιτροπής, της 15ης Δεκεμβρίου 2016, σχετικά με την ισοδυναμία του κανονιστικού πλαισίου για τους κεντρικούς αντισυμβαλλομένους στη Βραζιλία σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 61).

                     (13)
                  Εκτελεστική απόφαση (ΕΕ) 2016/2277 της Επιτροπής, της 15ης Δεκεμβρίου 2016, σχετικά με την ισοδυναμία του κανονιστικού πλαισίου για τους κεντρικούς αντισυμβαλλομένους στο Διεθνές Χρηματοοικονομικό Κέντρο Ντουμπάι σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 65).

                     (14)
                  Εκτελεστική απόφαση 2016/2278 της Επιτροπής, της 15ης Δεκεμβρίου 2016, σχετικά με την ισοδυναμία του ρυθμιστικού πλαισίου για τους κεντρικούς αντισυμβαλλομένους στα Ηνωμένα Αραβικά Εμιράτα σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 68).

                     (15)
                  Εκτελεστική απόφαση (ΕΕ) 2016/2274 της Επιτροπής, της 15ης Δεκεμβρίου 2016, σχετικά με την ισοδυναμία του ρυθμιστικού πλαισίου για τους κεντρικούς αντισυμβαλλομένους στη Νέα Ζηλανδία σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 342 της 16.12.2016, σ. 54).


title: COMMISSION IMPLEMENTING REGULATION (EU) …/... amending Implementing Regulation (EU) No 908/2014 as regards the list of measures for which certain information on beneficiaries is to be published

text:
               ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ

               of 3.5.2017

               για την τροποποίηση του εκτελεστικού κανονισμού (ΕΕ) αριθ. 908/2014 όσον αφορά τον κατάλογο των μέτρων, για τα οποία πρέπει να δημοσιευθούν ορισμένες πληροφορίες σχετικά με τους δικαιούχους

               Η ΕΥΡΩΠΑΪΚH ΕΠΙΤΡΟΠΗ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου
                  1
               , και ιδίως το άρθρο 114,

               Εκτιμώντας τα ακόλουθα:

               (1)Δυνάμει του άρθρου 111 παράγραφος 1 του κανονισμού (ΕΕ) αριθ. 1306/2013, τα κράτη μέλη οφείλουν να δημοσιεύουν πληροφορίες σχετικά με τους δικαιούχους του Ευρωπαϊκού Γεωργικού Ταμείου Εγγυήσεων και του Ευρωπαϊκού Γεωργικού Ταμείου Αγροτικής Ανάπτυξης, στις οποίες συγκαταλέγονται, μεταξύ άλλων, το ποσό της ενίσχυσης που έχουν εισπράξει για κάθε χρηματοδοτούμενο από τα παραπάνω ταμεία μέτρο, καθώς και η φύση και η περιγραφή κάθε μέτρου.

               (2)Το άρθρο 57 του εκτελεστικού κανονισμού της Επιτροπής (ΕΕ) αριθ. 908/2014
                  2
                προβλέπει την υποχρέωση για δημοσίευση περαιτέρω πληροφοριών σχετικά με τα εν λόγω μέτρα και παραπέμπει στον ίδιο κανονισμό, στο παράρτημα XIII, το οποίο περιλαμβάνει κατάλογο των εν λόγω μέτρων.

               (3)Ως αποτέλεσμα της απαγόρευσης που έχει επιβληθεί από τη Ρωσία στην εισαγωγή γεωργικών προϊόντων και τροφίμων που προέρχονται από την Ένωση και της μειωμένης αύξησης που σημειώνει η παγκόσμια ζήτηση του γάλακτος και των γαλακτοκομικών προϊόντων, η οποία οφείλεται κυρίως στον περιορισμό των εξαγωγών προς την Κίνα, η Επιτροπή ενέκρινε μέτρα για τους τομείς της κτηνοτροφίας, τα οποία είναι απαραίτητα για να αντιμετωπιστεί η κατάσταση που επικρατεί στην αγορά, βάσει του άρθρου 219 παράγραφος 1 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου
                  3
               . Τα εν λόγω μέτρα θεσπίζονται στους κατ’ εξουσιοδότηση κανονισμούς της Επιτροπής (ΕΕ) 2015/1853
                  4
               , (ΕΕ) 2016/1612
                  5
                και (ΕΕ) 2016/1613
                  6
               . Τα εν λόγω μέτρα θεσπίζονται ως μέτρα στήριξης των γεωργικών αγορών σύμφωνα με το άρθρο 4 παράγραφος 1 στοιχείο α) του κανονισμού (ΕΕ) αριθ. 1306/2013 και αφορούν το οικονομικό έτος 2016 ή 2017, όμως δεν καλύπτονται από τον κατάλογο του παραρτήματος XIII του εκτελεστικού κανονισμού (ΕΕ) αριθ. 908/2014. Ως εκ τούτου, θεωρείται σκόπιμο να συμπεριληφθούν στον παραπάνω κατάλογο.

               (4)Ο εκτελεστικός κανονισμός (ΕΕ) αριθ. 908/2014 θα πρέπει, επομένως, να τροποποιηθεί αναλόγως.

               (5)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής των γεωργικών ταμείων,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

               Άρθρο 1

               Στο παράρτημα XIII του εκτελεστικού κανονισμού (ΕΕ) αριθ. 908/2014 προστίθεται το παρακάτω σημείο 10:

               «10. Τα μέτρα που εισάγονται στους τομείς της κτηνοτροφίας σύμφωνα με το άρθρο 219 παράγραφος 1 του κανονισμού (ΕΕ) 1308/2013 ως μέτρα στήριξης των γεωργικών αγορών σύμφωνα με το άρθρο 4 παράγραφος 1 στοιχείο α) του κανονισμού (ΕΕ) αριθ. 1306/2013.»

               Άρθρο 2

               Ο παρών κανονισμός αρχίζει να ισχύει την τρίτη ημέρα από τη δημοσίευσή του στην  Επίσημη Εφημερίδα της Ευρωπαϊκής Ένωσης.

               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

               Done at Brussels, 3.5.2017

                     Πρόεδρος
                     Jean-Claude JUNCKER

                     Για την Επιτροπή

                     Πρόεδρος
                     Jean-Claude JUNCKER

                     (1)

                        ΕΕ L 347 της 20.12.2013, σ. 549.

                     (2)

                        Εκτελεστικός κανονισμός (ΕΕ) αριθ. 908/2014 της Επιτροπής, της 6ης Αυγούστου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τους κανόνες σχετικά με τους ελέγχους, τις εγγυήσεις και τη διαφάνεια (ΕΕ L 255 της 28.8.2014, σ. 59).

                     (3)

                        Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).

                     (4)

                        Κατ’ εξουσιοδότηση κανονισμός (ΕΕ) 2015/1853 της Επιτροπής, της 15ης Οκτωβρίου 2015, για τη χορήγηση προσωρινής έκτακτης ενίσχυσης στους παραγωγούς στους τομείς της κτηνοτροφίας (ΕΕ L 271 της 16.10.2015, σ. 25).

                     (5)

                        Κατ’ εξουσιοδότηση κανονισμός (ΕΕ) 2016/1612 της Επιτροπής, της 8ης Σεπτεμβρίου 2016, σχετικά με την παροχή ενίσχυσης για τη μείωση της παραγωγής γάλακτος (ΕΕ L 242 9.9.2016, σ. 4).

                     (6)

                        Κατ’ εξουσιοδότηση κανονισμός (ΕΕ) 2016/1613 της Επιτροπής, της 8ης Σεπτεμβρίου 2016, για έκτακτη ενίσχυση προσαρμογής στους παραγωγούς γάλακτος και σε κτηνοτρόφους σε άλλους τομείς της κτηνοτροφίας (ΕΕ L 242 της 9.9.2016, σ. 10).


title: Εκτελεστικός κανονισμός (ΕΕ) 2017/1848 της Επιτροπής, της 12ης Οκτωβρίου 2017, για την έγκριση τροποποίησης των προδιαγραφών προστατευόμενης ονομασίας προέλευσης ή προστατευόμενης γεωγραφικής ένδειξης [Dealurile Zarandului (ΠΓΕ)]

text:
               13.10.2017

               EL

               Επίσημη Εφημερίδα της Ευρωπαϊκής Ένωσης

               L 264/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1848 ΤΗΣ ΕΠΙΤΡΟΠΉΣ
   της 12ης Οκτωβρίου 2017
   για την έγκριση τροποποίησης των προδιαγραφών προστατευόμενης ονομασίας προέλευσης ή προστατευόμενης γεωγραφικής ένδειξης [Dealurile Zarandului (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 99,
   Εκτιμώντας τα ακόλουθα:

               (1)

               Η Επιτροπή εξέτασε την αίτηση για έγκριση τροποποίησης των προδιαγραφών της προστατευόμενης γεωγραφικής ένδειξης «Dealurile Zarandului» που διαβιβάστηκε από τη Ρουμανία σύμφωνα με το άρθρο 105 του κανονισμού (ΕΕ) αριθ. 1308/2013.

               (2)

               Η Επιτροπή δημοσίευσε την αίτηση για έγκριση τροποποίησης των προδιαγραφών στην Επίσημη Εφημερίδα της Ευρωπαϊκής Ένωσης, όπως απαιτείται από το άρθρο 97 παράγραφος 3 του κανονισμού (ΕΕ) αριθ. 1308/2013 (2).

               (3)

               Καμία δήλωση ένστασης δεν έχει κοινοποιηθεί στην Επιτροπή βάσει του άρθρου 98 του κανονισμού (ΕΕ) αριθ. 1308/2013.

               (4)

               Συνεπώς, θα πρέπει να εγκριθεί η τροποποίηση των προδιαγραφών σύμφωνα με το άρθρο 99 του κανονισμού (ΕΕ) αριθ. 1308/2013.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία δημοσιεύτηκε στην Επίσημη Εφημερίδα της Ευρωπαϊκής Ένωσης και αφορά την ονομασία «Dealurile Zarandului» (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Οκτωβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ C 197 της 21.6.2017, σ. 3.


title: Εκτελεστικός κανονισμός (ΕΕ) 2017/1233 της Επιτροπής, της 3ης Ιουλίου 2017, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               8.7.2017

               EL

               Επίσημη Εφημερίδα της Ευρωπαϊκής Ένωσης

               L 177/26

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1233 ΤΗΣ ΕΠΙΤΡΟΠΉΣ
   της 3ης Ιουλίου 2017
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:

               (1)

               Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Ιουλίου 2017.

            Για την Επιτροπή,

            εξ ονόματος του Προέδρου,

         Stephen QUEST

            Γενικός Διευθυντής

            Γενική Διεύθυνση Φορολογίας και Τελωνειακής Ένωσης

      (1)  ΕΕ L 269 της 10.10.2013, σ. 1.

      (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη (κωδικός ΣΟ)

                  Αιτιολογία

                  (1)

                  (2)

                  (3)

                  Καινούργιο αυτοκίνητο όχημα πολλαπλών χρήσεων με κίνηση στους τέσσερις τροχούς (τύπου βαν). Το όχημα έχει εμβολοφόρο κινητήρα με ανάφλεξη με συμπίεση με κυλινδρισμό που υπερβαίνει τα 1 500  cm3 αλλά δεν υπερβαίνει τα 2 500  cm3. Το συνολικό μεικτό βάρος του είναι περίπου 2 800  kg.
                  Το όχημα έχει δύο σειρές καθισμάτων, εκ των οποίων η πρώτη σειρά έχει δύο καθίσματα (το κάθισμα του οδηγού και έναν «πάγκο καθισμάτων» για δύο επιβάτες) και η δεύτερη σειρά τρία καθίσματα. Στις δύο πλευρές της πρώτης σειράς καθισμάτων υπάρχουν θύρες με παράθυρα και, όσον αφορά τη δεύτερη σειρά καθισμάτων, υπάρχει ένα παράθυρο στην αριστερή πλευρά και μια συρόμενη πόρτα με ένα παράθυρο στη δεξιά πλευρά.
                  Πίσω από τη δεύτερη σειρά καθισμάτων υπάρχει μόνιμο διαχωριστικό (πλέγμα διαχωρισμού), το οποίο διαχωρίζει τον χώρο επιβατών από τον χώρο μεταφοράς εμπορευμάτων. Στον χώρο μεταφοράς εμπορευμάτων δεν υπάρχουν ούτε ζώνες ασφαλείας ούτε εξαρτήματα για την εγκατάστασή τους. Στον χώρο μεταφοράς εμπορευμάτων υπάρχει μία πίσω θύρα ανοιγόμενη προς τα έξω αλλά δεν υπάρχουν παράθυρα. Το όχημα έχει χαρακτηριστικά άνεσης, εσωτερικό φινίρισμα και εξαρτήματα που απαντώνται στους χώρους επιβατών των οχημάτων.
                  Ο χώρος μεταφοράς εμπορευμάτων έχει μήκος περίπου 1,9 m και ικανότητα φορτίου 4,4 m3.

                  8703 32 19

                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8703 , 8703 32  και 8703 32 19 .
                  Η κατάταξη των αυτοκίνητων οχημάτων πολλαπλών χρήσεων καθορίζεται από ορισμένα χαρακτηριστικά που ενδεικνύουν κατά πόσον τα οχήματα είναι κατασκευασμένα κυρίως για τη μεταφορά προσώπων ή για τη μεταφορά εμπορευμάτων (βλέπε επίσης τις επεξηγηματικές σημειώσεις του εναρμονισμένου συστήματος για τις κλάσεις 8703  και 8704  και τις επεξηγηματικές σημειώσεις της συνδυασμένης ονοματολογίας για την κλάση 8703 ).
                  Η κατάταξη στην κλάση 8704  ως αυτοκίνητο όχημα για τη μεταφορά εμπορευμάτων αποκλείεται, δεδομένου ότι τα αντικειμενικά χαρακτηριστικά και η γενική εμφάνιση του οχήματος ανταποκρίνονται σε όχημα που είναι κατασκευασμένο κυρίως για τη μεταφορά προσώπων (η παρουσία δεύτερης σειράς καθισμάτων με εξοπλισμό ασφαλείας, τεσσάρων παραθύρων, συρόμενης θύρας με παράθυρο για τους οπίσθιους επιβάτες, χαρακτηριστικών άνεσης στον χώρο τόσο για τους εμπρόσθιους όσο και για τους οπίσθιους επιβάτες). Η παρουσία μόνιμου διαχωριστικού μεταξύ του χώρου για τους επιβάτες και του χώρου για τη μεταφορά εμπορευμάτων δεν μπορεί να θεωρηθεί ως το αποφασιστικό κριτήριο για τον αποκλεισμό της κατάταξης στην κλάση 8703, δεδομένου ότι αυτό είναι ένα τυπικό χαρακτηριστικό πολλών οχημάτων που κατατάσσονται ως οχήματα για τη μεταφορά προσώπων [κατά κανόνα οχήματα τύπου SUV (Sport Utility Vehicle)]. Βλέπε επίσης τις γνωμοδοτήσεις δασμολογικής κατάταξης 8703 32/1  και 8703 32/2  του εναρμονισμένου συστήματος.
                  Ως εκ τούτου, το όχημα πρέπει να καταταχθεί στον κωδικό ΣΟ 8703 32 19  ως καινούργιο αυτοκίνητο όχημα που είναι κατασκευασμένο κυρίως για τη μεταφορά προσώπων.


title: Εκτελεστικός κανονισμός (ΕΕ) 2015/379 της Επιτροπής, της 6ης Μαρτίου 2015 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               7.3.2015

               EL

               Επίσημη Εφημερίδα της Ευρωπαϊκής Ένωσης

               L 64/33

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/379 ΤΗΣ ΕΠΙΤΡΟΠΉΣ
   της 6ης Μαρτίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Μαρτίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  EG

                  180,5

                  MA

                  81,3

                  TR

                  97,7

                  ZZ

                  119,8

                  0707 00 05

                  JO

                  253,9

                  TR

                  189,0

                  ZZ

                  221,5

                  0709 93 10

                  MA

                  105,2

                  TR

                  186,6

                  ZZ

                  145,9

                  0805 10 20

                  EG

                  47,9

                  IL

                  70,6

                  MA

                  63,2

                  TN

                  60,7

                  TR

                  71,2

                  ZZ

                  62,7

                  0805 50 10

                  TR

                  61,7

                  ZZ

                  61,7

                  0808 10 80

                  BR

                  68,7

                  CA

                  85,3

                  CL

                  94,7

                  MK

                  24,7

                  US

                  215,6

                  ZZ

                  97,8

                  0808 30 90

                  AR

                  119,3

                  CL

                  106,5

                  CN

                  90,8

                  ZA

                  109,5

                  ZZ

                  106,5

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Eκτελεστικός κανονισμός (ΕΕ) 2016/690 του Συμβουλίου, της 4ης Μαΐου 2016, για την εφαρμογή του άρθρου 21 παράγραφοι 1 και 5 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη

text:
               5.5.2016

               EL

               Επίσημη Εφημερίδα της Ευρωπαϊκής Ένωσης

               L 120/1

         EΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/690 ΤΟΥ ΣΥΜΒΟΥΛΊΟΥ
   της 4ης Μαΐου 2016
   για την εφαρμογή του άρθρου 21 παράγραφοι 1 και 5 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και την κατάργηση του κανονισμού (EE) αριθ. 204/2011 (1), και ιδίως το άρθρο 21 παράγραφοι 1 και 5,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 18 Ιανουαρίου 2016 το Συμβούλιο εξέδωσε τον κανονισμό (ΕΕ) 2016/44.

               (2)

               Στις 27 Απριλίου 2016 η Επιτροπή του Συμβουλίου Ασφαλείας των Ηνωμένων Εθνών (ΗΕ), η οποία συγκροτήθηκε δυνάμει της απόφασης του Συμβουλίου Ασφαλείας των ΗΕ (ΑΣΑΗΕ) 1970 (2011), προσέθεσε ένα πλοίο στον κατάλογο των πλοίων που υπόκεινται σε περιοριστικά μέτρα.

               (3)

               Την 1η Απριλίου 2016 η Επιτροπή του Συμβουλίου Ασφαλείας των ΗΕ, η οποία συγκροτήθηκε δυνάμει της ΑΣΑΗΕ 1970 (2011), επικαιροποίησε τις πληροφορίες ταυτοποίησης για τρία πρόσωπα που υπόκεινται σε περιοριστικά μέτρα.

               (4)

               Τα παραρτήματα II και V του κανονισμού (ΕΕ) 2016/44 θα πρέπει συνεπώς να τροποποιηθούν αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα II και V του κανονισμού (ΕΕ) 2016/44 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
      Βρυξέλλες, 4 Μαΐου 2016.

            Για το Συμβούλιο

            Ο Πρόεδρος

         A.G. KOENDERS

      (1)  ΕΕ L 12 της 19.1.2016, σ. 1.

      ΠΑΡΑΡΤΗΜΑ

                  I)

                  Το πλοίο που αναφέρεται κατωτέρω προστίθεται στον κατάλογο των πλοίων που υπόκεινται σε περιοριστικά μέτρα τα οποία καθορίζονται στο παράρτημα V του κανονισμού (ΕΕ) 2016/44.
                  B.   Οντότητες

                              1.

                                 Όνομα: DISTYA AMEYA

                                 άλλως: KASSOS γνωστό και ως: δεν υπάρχει Διεύθυνση: δεν υπάρχει Ημερομηνία καταχώρισης:27 Απρ. 2016

                                 Συμπληρωματικές πληροφορίες:

                              ΙΜΟ: 9077343. Καταχωρίστηκε στον κατάλογο δυνάμει των παραγράφων 10 στοιχείο α) και 10 στοιχείο β) της απόφασης 2146 (απαγόρευση φόρτωσης, εκφόρτωσης, μεταφοράς ή απόρριψης· απαγόρευση εισόδου σε λιμένες). Σύμφωνα με την παράγραφο 11 της απόφασης 2146 (2014), ο χαρακτηρισμός αυτός ισχύει από τις 27 Απριλίου έως τις 26 Ιουλίου 2016, εκτός εάν καταγγελθεί ενωρίτερα από την Επιτροπή σύμφωνα με την παράγραφο 12 της απόφασης 2146 (2014). Νεκρό φορτίο: 95 420. Κράτος σημαίας: Ινδία. Το σκάφος ενδέχεται να πωλήθηκε προσφάτως σε άγνωστο αγοραστή, το δε όνομα του σκάφους να έχει μετατραπεί σε «Kassos». Την 26η Απριλίου 2016 το σκάφος βρισκόταν βορείως της Al Bayda, Λιβύη, κατευθυνόμενο προς τη Μάλτα.

                  II)

                  Οι καταχωρίσεις για τα κατωτέρω πρόσωπα αντικαθιστούν τις αντίστοιχες καταχωρίσεις του παραρτήματος II του κανονισμού (ΕΕ) 2016/44.
                  A.   Πρόσωπα

                              14.

                                 Όνομα: MUTASSIM QADHAFI

                                 Τίτλος: δεν υπάρχει. Χαρακτηρισμός: Σύμβουλος Εθνικής Ασφαλείας. Ημερομηνία γέννησης: 1976. Τόπος γέννησης: Τρίπολη, Λιβύη. Ισχυρό ψευδώνυμο: ALMUATESEM BELLAH MUAMMER QADHAFI· MUATASSIM BILLAH ABUMINYAR QADHAFΙ. Ασθενές ψευδώνυμο: MOATASSAΜ· MUATASMBLLΑ· MUATASIMBLLAH: Ιθαγένεια: δεν υπάρχει. Αριθμός διαβατηρίου: ΛΙΒΥΚΟ ΔΙΑΒΑΤΗΡΙΟ αριθ. B/001897. Αριθμός εθνικής ταυτότητας: Διεύθυνση: δεν υπάρχει. Ημερομηνία καταχώρισης:26 Φεβρ. 2011. Λοιπά στοιχεία: Καταχωρίστηκε στον κατάλογο δυνάμει των παραγράφων 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων). Εικαζόμενη κατάσταση/παραμονή: θανών. Αναφέρεται ότι απεβίωσε στη Σύρτιδα της Λιβύης στις 20 Οκτωβρίου του 2011.

                                 Συμπληρωματικές πληροφορίες

                              Στενή σχέση με το καθεστώς. Καταχωρίστηκε στον κατάλογο δυνάμει των παραγράφων 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων).

                              19.

                                 Όνομα: SAFIA FARKASH AL-BARASSI

                                 Τίτλος: δεν υπάρχει. Χαρακτηρισμός: δεν υπάρχει. Ημερομηνία γέννησης: δεν υπάρχει. Τόπος γέννησης: Al Bayda, Λιβύη. Ισχυρό ψευδώνυμο: Safia Farkash Mohammed Al-Hadad, γεννηθείσα την 1η Ιαν. 1953 (διαβατήριο Ομάν αριθ. 03825239). Ασθενές ψευδώνυμο: δεν υπάρχει. Ιθαγένεια: δεν υπάρχει. Αριθμός διαβατηρίου: 03825239. Αριθμός εθνικής ταυτότητας: ΤΑΥΤΟΤΗΤΑ ΟΜΑΝ αριθ. 98606491. Διεύθυνση: Σουλτανάτο του Ομάν· εικαζόμενη παραμονή — Αίγυπτος. Ημερομηνία καταχώρισης:24 Ιουν. 2011. Λοιπά στοιχεία: Καταχωρίστηκε στον κατάλογο σύμφωνα με την παράγραφο 15 της απόφασης 1970 και την παράγραφο 19 της απόφασης 1973 (ταξιδιωτική απαγόρευση, δέσμευση περιουσιακών στοιχείων).

                                 Συμπληρωματικές πληροφορίες

                              Αξιοσημείωτος προσωπικός πλούτος που θα μπορούσε να χρησιμοποιηθεί υπέρ του καθεστώτος. Η αδελφή της, Fatima FARKASH, είναι σύζυγος του ABDALLAH SANUSSI, επικεφαλής της υπηρεσίας στρατιωτικών πληροφοριών της Λιβύης.